เห็ดตับเต่า เพาะง่าย กินได้ ขายได้ราคา
เห็ดตับเต่านั้น เป็นมีที่รู้จักกันดีแทบทุกภาค โดยในภาคกลางนั้นมีชื่อว่าเห็ดตับเต่า ส่วนภาคเหนือนั้นจะเรียกว่าเห็นห้า และภาคอีสานจะเรียกว่าเห็ดผึ้งหรือเห็ดเผิ่ง ส่วนภาคใต้นั้นก็เรียกว่าเห็ดตับเต่าเหมือนกันครับ ประโยชน์ของเห็ดตับเต่านั้นชาวบ้านส่วนใหญ่จะนิยมนํามาบริโภคเป็นอาหาร  ไม่ว่าจะเป็นแกงอ่อมเห็ดตับเต่า ต้มเห็ดตับเต่า รวมถึง ยําและผัดเห็ดตับเต่าอีกด้วย เวลาที่เราจะเลือกเห็ดชนิดนี้มาปรุงอาหารเราจะนิยมเลือกเห็ดตับเต่าที่มีขนาดใหญ่หรือขนาดกลางครับ เพราะจะให้รสชาติอร่อยและอ่อนนุ่มกว่า หากเป็นเห็ดตับเต่าที่มีขนาดเล็กแล้วเนื้อก็จะเหนียวไม่อร่อย ยิ่งกว่านั้นเรายังใช้เห็ดตับเต่าสีดํามาย้อมผ้าได้อีกด้วยครับ เพราะคนโบราณเขาไม่ได้มีสีย้อมผ้าแบบเคมีครับ